Diari Oficial de la Generalitat Valenciana


Sumari del DOGV 8823, del 29-05-2020 (2020/3760)

RESOLUCIÓ de 25 de maig de 2020, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 311.30, Planificació i coordinació d'infraestructures de serveis socials, de la Vicepresidència i Conselleria d'Igualtat i Polítiques Inclusives, per fons finalistes no previstos del Ministeri de Drets Socials i Agenda 2030, per a fer front a situacions extraordinàries derivades de la Covid-19, per import de 2.000.000 euros. Expedient 16.009/20-053.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8823

Data del DOGV
:   29-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3760


Data del document
:   25-05-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic
    * salut pública
    * legislació
    * cura de la salut
    * estat d'emergència
    * política sanitària
    * assistència social
    * malaltia infecciosa
    * epidèmia
    * cura d'infermeria

RESOLUCIÓ de 25 de maig de 2020, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 311.30, Planificació i coordinació d'infraestructures de serveis socials, de la Vicepresidència i Conselleria d'Igualtat i Polítiques Inclusives, per fons finalistes no previstos del Ministeri de Drets Socials i Agenda 2030, per a fer front a situacions extraordinàries derivades de la Covid-19, per import de 2.000.000 euros. Expedient 16.009/20-053. [2020/3760]  
El Consell Territorial de Serveis Socials i del Sistema per a l'Autonomia i Atenció a la Dependència va acordar la distribució d'un Fons Social Extraordinari entre les comunitats autònomes i les ciutats autònomes de Ceuta i Melilla per a finançar les prestacions bàsiques dels serveis socials de les comunitats autònomes, diputacions provincials, o les corporacions locals, que tinguen per objecte exclusivament fer front a situacions extraordinàries derivades de la Covid-19 segons el que es preveu en el Reial decret llei 8/2020, de 17 març, de mesures urgents extraordinàries per a fer front a l'impacte econòmic i social de la Covid-19, que aprova un Fons de Contingència i la concessió d'un suplement de crèdit en el Ministeri de Drets Socials i Agenda 2030, per import de 114.682.125 euros, dels quals a la Comunitat Valenciana li correspon la quantia de 82.282.893 euros.  
  
Per Acord del Consell de Ministres de 24 de març de 2020 es van formalitzar els criteris de distribució, així com la distribució resultant per a 2020 d'aquests fons, establint que els crèdits podran destinar-se, entre altres, a ampliar la dotació de les partides destinades a reforçar els dispositius d'atenció a persones sense llar, amb el personal i mitjans materials adequats, així com a l'adquisició de mitjans de prevenció (EPIs).  
Per resolucions del conseller d'Hisenda i Model Econòmic, de dates 16 i 28 d'abril, s'han generat crèdits en la línia S5226, «Renda valenciana d'inclusió», del capítol 4 del programa 313.50, Inclusió social, per import de 54.047.017 euros i en la línia S1123, «Finançament entitats locals-mesures urgents Covid-19», del capítol 4 del programa 313.10, Serveis socials, per import de 9.241.520 euros, dels ingressos no previstos del Ministeri de Drets Socials i Agenda 2030. Per tot això, la Vicepresidència i Conselleria d'Igualtat i Polítiques Inclusives proposa una generació de crèdit en el capítol 2 del programa 311.30, Planificació i coordinació d'infraestructures de serveis socials, per import de 2.000.000 euros, corresponent a la quantia restant de l'import transferit pel Ministeri.  
  
A aquest efecte i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions i en els articles 21 i 24 de la Llei 10/2019, de pressupostos de la Generalitat per a l'exercici 2020, la Conselleria d'Hisenda i Model Econòmic adopta la següent resolució:  
  
Primer  
Autoritzar un augment en el pressupost d'ingressos, en l'aplicació 401.08, Transferències corrents finalistes de l'Administració de l'Estat. Àrea de Treball i Serveis Socials per import de 2.000.000 euros.  
  
  
Segon  
Autoritzar una generació de crèdit en el pressupost de despeses, en l'aplicació 85.75.47.413.87.8 per import de 2.000.000 euros.  
  
Tercer  
Com a conseqüència dels imports generats es modifica en la FP3 del programa 311.30, les dades relatives a l'aplicació d'ingressos 401.08, quedant establits en els termes següents:  
  
  
  
Codi ingressos Origen / destinació del finançament Cap Import  
401.08 Transferències corrents Administració de l'Estat. Finalistes. Àrea de Treball i Serveis Socials 2.000.000  
 Suport a famílies. Fons social extraordinari prestacions bàsiques dels serveis socials. 2 2.000.000  
  
  
València, 25 de maig de 2020.- El conseller d'Hisenda i Model Econòmic: Vicent Soler i Marco.